Jonathan Schoop

Jonathan Rufino Jezus Schoop (☆ 16 di òktober 1991 na Willemstad) ta un pelotero profeshonal yu di Kòrsou ku ta un agente liber. Anteriormente el a hunga den Major League Baseball (MLB) pa Baltimore Orioles, Milwaukee Brewers, Minnesota Twins i Detroit Tigers. E tabata un "All-Star" na 2017.

 Bida 
Promé ku Jonathan Schoop a subi den liga grandi, e tabata partisipa na e Little League World Series pa Kòrsou na aña 2003 i 2004. E tin un ruman chikí, Sharlon Schoop, tambe pelotero i ku aktualmente ta forma parti di e ekipo di Bowie Baysox.

Karera profeshonal
Na aña 2008 Schoop a firmá ku ku e ekipo di Baltimore Orioles komo agente liber. Na aña 2011, Schoop, huntu ku e pelotero Manny Machado, a representa Orioles na e All-Star Future Game 2011. El a gana e "Brooks Robinson Minor League Player of the Year", duná na e mihó pelotero den e sistema di liga menor di Orioles. Promé ku inisio di e temporada di 2012, Baseball America a nombra Schoop komo e terser mihó prospekto di Orioles i e di 82 enté.

Schoop a wòrdu yamá ariba for di e ekipo Triple-A di—Norfolk Tides dia 3 di sèptèmber 2013.
Den su primer turno na bate den liga grandi riba 25 di sèptèmber, Schoop a bati un hit riba e picher Esmil Rogers di e ekipo di Toronto Blue Jays. Dos turno despues, Schoop a bati su promé home run riba e picher Kyle Drabek, ku un distansia di 430 pia. El a kaba e wega di 2-3 ku un home run, un RBI i 3 kareda empuhá. Den 5 partido di e Liga Major, Schoop a kaba e wega ku 4 hit, un home run i un RBI.

Dia 9 di aprel 2014, Schoop a bati su di dos homerun riba e picher Masahiro Tanaka di e ekipo di Yankees kual a yuda e ekipo gana e partido ku un skor di 5-4. Den 137 partido den 2014, Schoop a bati .209 ku 16 homerun i 45 RBI. Ku Orioles finalisando 96-99, e tim a logra nan promé título den e AL East Championship for di 1997.

Dia 11 di aprel 2015, Schoop a bati su promé grand slam den su karera riba e picher Todd Redmond di e ekipo di Toronto Blue Jays. Durante di un partido kontra di e ekipo di Boston Red Sox riba 17 di aprel 2015, Schoop a sufri un leshon, kual a pone ku mester a inklui'é riba e lista di hungadó leshoná.

NA 2019 el a bati un homerun históriko pa Milwaukee Twins, segurando su viktoria riba Detroit Tigers ku un skor di 10-4.

 Internashonal 
Schoop a keda selektá varios biaha pa forma parti di e ekipo nashonal di Reino Hulandes; entre otro el a hunga den e Kopa Mundial di Beisbòl na 2011, Kampeonato Oropeo di Beisbòl na 2012 i World Baseball Classic na 2013, 2017 i 2023. Den e kampeonato regional Seri di Karibe el a partisipa den e ekiponan "Wildcats" na 2023 i "Caribbean Suns" na 2024, representando Kòrsou.Hiemstra, Herman, Internationals met Curaçaose kampioen naar Caribbean Series, honkbalsofbal.nl (31 di yanüari 2023)Hiemstra, Herman, Zeventien internationals Koninkrijksteam met Curaçao Suns naar Serie del Caribe, honkbalsofbal.nl (29 di yanüari 2024)

 Bida personal 
Schoop su ruman hòmber, Sharlon Schoop, tambe ta un pelotero profeshonal.  Nan a hunga huntu den e tim nashonal di beisbòl hulandes. E dos ruman hòmber a lanta huntu den bario di Santa Maria na Willemstad, Kòrsou.

Na yanüari 2026 el a wòrdu arestá pa polis di Kòrsou riba sospecho di poseshon di armanan prohibí.Hechtenis Jonathan Schoop geschorst, onderzoek loopt door, nu.cw (25 di febrüari 2026)

Category:Beisbolista
Category:Hende
Category:Kòrsou